ഇന്നലെ സംസ്ഥാനത്ത് കോവിഡ് കേസുകള് 19,325 നവംബറില് ഇത് ആയിരത്തില് താഴെയാകുമെന്ന് പ്രതീക്ഷ പ്രൈമറി ക്ലാസുകളിലേക്ക് കുട്ടികളെത്തുമ്ബോള് ഒരുക്കേണ്ടത് കരുതലിന്റെ മുന്നൊരുക്കം വിദ്യാഭ്യസ വകുപ്പിനോട് ആലോചിക്കാതെ എടുത്ത തീരുമാനം നടപ്പിലാക്കാന് മന്ത്രി ശിവന് കുട്ടി നവംബറില് ക്ലാസുകള് തിരുവനന്തപുരം: നവംബര് ഒന്നു മുതല് സ്കൂളുകള് തുറക്കാന് കോവിഡ് അവലോകന യോഗത്തില് തീരുമാനം വന്നെങ്കിലും കോവിഡില് മൂന്നാം തരംഗമെത്തിയാല് വീണ്ടും പ്രതിസന്ധിയായി മാറും. നവംബര് ഒന്നു മുതല് സ്കൂളുകള് തുറക്കാന് കോവിഡ് അവലോകന യോഗത്തില് തീരുമാനം. ഒന്നു മുതല് ഏഴ് വരെയുള്ള പ്രൈമറി ക്ലാസ്സുകളും 10, 12 ക്ലാസ്സുകളും നവംബര് ഒന്നു മുതല് തുടങ്ങും. നവംബര് 15 മുതല് എല്ലാ ക്ലാസ്സുകളും ആരംഭിക്കുന്നതിന് തയ്യാറെടുപ്പുകള് നടത്താനും പതിനഞ്ച് ദിവസം മുമ്ബ് മുന്നൊരുക്കങ്ങള് പൂര്ത്തീകരിക്കാനുമാണ് തീരുമാനം. പക്ഷേ എത്രത്തോളം മുന്നൊരുക്കങ്ങള് നടത്തേണ്ടതുണ്ടെന്ന വിലയിരുത്തല് വിദ്യാഭ്യാസ വകുപ്പില് ഉണ്ടായിട്ടില്ല. ചെറിയ ക്ലാസിലെ കുട്ടികള് എത്തുന്നത് വലിയ വെല്ലുവിളിയാണ്. കോവിഡ് വ്യാപനത്തിന് സ്കൂള് തുറക്കല് വഴിവച്ചാല് അത് ഗുരുതര ആരോഗ്യ പ്രശ്നമായി മാറുകയും ചെയ്യും. സാമൂഹിക അകലത്തിന്റെ ഈ കാലത്ത് സ്കൂള് തുറക്കല് രോഗ വ്യാപനത്തിന് വഴിവയ്ക്കുമോ എന്ന ആശങ്ക അദ്ധ്യാപകര്ക്കും ഉണ്ട്. സംസ്ഥാനത്ത് സ്കൂള് തുറക്കാനുള്ള തീരുമാനമെടുത്തതും തീയതി അടക്കം നിശ്ചയിച്ച് പ്രഖ്യാപനം നടത്തിയതും വിദ്യാഭ്യാസ വകുപ്പ് അറിയാതെ. നവംബര് 1 മുതല് സ്കൂള് തുറന്ന് പ്രവര്ത്തിക്കുമെന്ന മുഖ്യമന്ത്രിയുടെ വാര്ത്താക്കുറിപ്പ് പുറത്ത് വന്ന ശേഷമാണ് വിദ്യാഭ്യാസ വകുപ്പും തീരുമാനം അറിഞ്ഞത്. കോവിഡ് ഉന്നതതല യോഗത്തില് വിദ്യാഭ്യാസ മന്ത്രിക്കോ വകുപ്പിലെ ഉന്നത ഉദ്യോഗസ്ഥര്ക്കോ ക്ഷണമുണ്ടായില്ല. വിഷയത്തില് ആരോഗ്യ വകുപ്പുമായി മാത്രമാണ് മുഖ്യമന്ത്രി പിണറായി വിജയന് ചര്ച്ച നടത്തിയത്. ഇത് വലിയ തരത്തില് ചര്ച്ചയായി മാറിയിട്ടുണ്ട്. സ്കൂള് തുറക്കല് തീരുമാനം വന്ന ശേഷവും തീരുമാനമായിട്ടില്ലെന്നായിരുന്നു വകുപ്പ് മന്ത്രിയുടെ പ്രതികരണം. വിദ്യാഭ്യാസ വകുപ്പ് അറിയാതെയുള്ള നീക്കം വിവാദമായിരിക്കുകയാണ്. രാവിലെ പ്ലസ് വണ് പരീക്ഷാ നടത്തിപ്പുമായി ബന്ധപ്പെട്ട യോഗം ചേര്ന്നപ്പോഴും സ്കൂള് തുറക്കല് ചര്ച്ചക്ക് വന്നിരുന്നില്ല.വിദ്യാഭ്യാസ വകുപ്പ് അറിയാതെയുള്ള മുഖ്യമന്ത്രിയുടെ നീക്കമാണ് ചര്ച്ചയായിരിക്കുന്നത്. പ്രൈമറി ക്ലാസുകള് ആദ്യം തുടങ്ങുന്നതിലും ആശങ്കയുണ്ട്. നവംബര് 15 മുതല് എല്ലാ ക്ലാസുകളും ആരംഭിക്കുന്നതിന് തയ്യാറെടുപ്പുകള് നടത്താനും പതിനഞ്ച് ദിവസം മുന്പ് മുന്നൊരുക്കങ്ങള് പൂര്ത്തീകരിക്കാനും മുഖ്യമന്ത്രി പിണറായി വിജയന് യോഗത്തില് നിര്ദ്ദേശിച്ചിരുന്നു. കേരളത്തില് കോവിഡ് വ്യാപനം അതിരൂക്ഷമാണ്. കഴിഞ്ഞ ദിവസവും 20000ന് അടുത്ത് പ്രതിദിന രോഗികളുണ്ട്. എന്നാല് മറ്റ് സംസ്ഥാനങ്ങളില് വ്യാപന തോത് വളരെ കുറവാണ്. മഹാരാഷ്ട്രയില് പോലും 3391 കോവിഡ് കേസാണ് ഇന്നലെ റിപ്പോര്ട്ട് ചെയ്തത്. ഈ സാഹചര്യത്തില് സ്കൂളുകള് തുറക്കുന്നതിലെ സാമൂഹിക പ്രശ്നങ്ങള് ചര്ച്ചയിലുണ്ട്. എന്നാല് നവംബറാകുമ്ബോള് കേസുകള് കുറയുമെന്നാണ് പ്രതീക്ഷ. അതാണ് തീരുമാനത്തിന് അടിസ്ഥാനവും. പത്ത്. പന്ത്രണ്ട് ക്ലാസുകള് ആദ്യം തുറക്കാനായിരുന്നു ആലോചന. എന്നാല് ഇത് മാറ്റി ചെറിയ ക്ലാസുകളും തുറക്കാന് തീരുമാനിക്കുകയായിരുന്നു. പത്ത് മുതലുള്ള കുട്ടികളെ സ്കൂളില് എത്തിക്കുന്നതാണ് നല്ലതെന്ന വിലയിരുത്തല് സജീവമാണ്. സി.എഫ്.എല്.ടി.സി.കളായി പ്രവര്ത്തിക്കുന്ന സ്കൂളുകളുടെ കാര്യത്തിലും തീരുമാനമെടുക്കേണ്ടതുണ്ട്. കോവിഡ് ഭീതി നിലനില്ക്കുന്നതിനാല് പ്രൈമറി ക്ലാസുകളിലെയടക്കം വിദ്യാര്ത്ഥികളെ സ്കൂളിലയക്കാന് രക്ഷിതാക്കള് തയ്യാറാകുമോയെന്നും ആശങ്കയുണ്ട്. നവംബര് ഒന്നിന് സ്കൂള് തുറന്നാലും വിദ്യാര്ത്ഥികള് ഒന്നിച്ച് ക്ലാസിലിരിക്കാന് ഇനിയും കാത്തിരിക്കേണ്ടിവരും. കോവിഡ് പശ്ചാത്തലത്തില് പകുതിവീതം വിദ്യാര്ത്ഥികളെ മാത്രം ഒരേസമയം ക്ലാസുകളിലെത്തിക്കാനാണ് സാധ്യത. ഷിഫ്റ്റ് അടിസ്ഥാനത്തില് ക്ലാസ് നടത്താനും ആലോചനയുണ്ട്. വിശദമാര്ഗരേഖ പുറത്തിറക്കിയശേഷമേ ഇക്കാര്യത്തില് വ്യക്തത വരൂ. ആരോഗ്യവകുപ്പുമായി ആലോചിച്ചാകും മാനദണ്ഡങ്ങള് തീരുമാനിക്കുക. ആരോഗ്യ വിദഗ്ധരുടെ അഭിപ്രായത്തെ തുടര്ന്നാണ് പ്രൈമറി ക്ലാസുകള് ആദ്യം തുറക്കുന്നത്. സ്കൂളുകള് തുറക്കുന്നതുമായി ബന്ധപ്പെട്ട് വിദ്യാഭ്യാസ വകുപ്പും ആരോഗ്യവകുപ്പും സംയുക്തമായി യോഗം ചേര്ന്ന് ആവശ്യമായ തയ്യാറെടുപ്പ് നടത്തും. രോഗപ്രതിരോധ ശേഷി കുറവുള്ള കുട്ടികള് സ്കൂളുകളില് ഹാജരാകേണ്ടതില്ലെന്ന നിലയെടുക്കുന്നതാവും ഉചിതമെന്നും സര്ക്കാര് വ്യക്തമാക്കി. വാഹനങ്ങളില് കുട്ടികളെ എത്തിക്കുമ്ബോള് പാലിക്കേണ്ട ക്രമീകരണങ്ങള് ചര്ച്ച ചെയ്യും. സ്കൂള് ഹെല്ത്ത് പ്രോഗ്രാം പുനഃസ്ഥാപിക്കുന്നതിനുള്ള നടപടികള്ക്കു പുറമെ വിദ്യാലയങ്ങള് തുറക്കുമ്ബോള് രോഗം പടരാതിരിക്കാനുള്ള മുന്കരുതലും സ്വീകരിക്കും. കുട്ടികള്ക്കുവേണ്ടി പ്രത്യേക മാസ്കുകള് തയ്യാറാക്കുകയും ഇത് സ്കൂളുകളില് കരുതുകയും വേണമെന്നും സര്ക്കാര് നിര്ദ്ദേശിച്ചു. ഒക്ടോബര് 18 മുതല് കോളേജ് തലത്തില് വാക്സിനേഷന് സ്വീകരിച്ച വിദ്യാര്ത്ഥികളുടെ എല്ലാ ക്ലാസ്സുകളും ആരംഭിക്കുകയാണ്. Stories you may Like